Маршо радио: Айзенштадт Галинас хьехош волу стаг, Беларусерчу Лужки эвлара Бен Йехуда ЭлиЭзер ву. ТкъаясналгIачу бIешерахь массо а жуьгтийн бераша санна цо а, шира жуьгтийн мотт Iамош хилла и – дин Iаморан коьрта билгало хилла иза. Цо дика дешарна, лаккхарчу, жуьгтийн дин Iаморан ешибот олучу дешаран хьукхмате хьажийна. Цигара ваьлча ребе – жуьгтийн молла хир вара цунах.